Hoe dogtertjie Mamma-wees my lewe verander het. – Schink
Hoe dogtertjie Mamma-wees my lewe…
Die dag toe ek hoor ons verwag 'n dogtertjie was ek vreeslik onseker oor hierdie pienk "ding" wat ek nou gaan moet doen. Strikkies, linte, frilletjies en 'n gefaf. Hoe gaan ek dit doen?
Wel, toe daai pienk lyfie hier is, toe voel dit onmiddelik vir my ek het 'n maaitjie gekry, ene wat saam met my vir die verspotte manne kan lag. Wat saam met my klere kan uitkies en ingestel is op iets wat pas en iets wat nie pas nie. Wat ingestel is op klein vroumens details en nog miskien saam met my huil in 'n fliek as iets mooi is en met ons harte praat.
Die sagtheid in haar oë wat vir my kyk met 'n omgee, die sagte manier wat sy aan goedjies vat met die doel om dit te bestudeer -inplaas van eksperimenteer, om te kyk wat gaan gebeur of iets probeer uitfigure – maar net kyk omdat dit mooi is, punt.
Die sagte geluide wat sy maak omdat sy nie voel sy moet haar stem laat geld nie.
Die tye wat sy presies weet wat sy soek en optree daarvoor met 'n brandende passie en binne 'n kwessie van sekondes weer rustig is.
Die rustigheid wat sy in ons huis ingebring het, maar daarmee sê ek nie sy kan nie n keel op sit nie.
Dit is lekker om saam met die karretjies in die huis pienk poppies en boeke te sien rond lê, dit is lekker om te weet ek gaan tee en koek "dates" kan hê en saam klere en skoene shop, dit is lekker om te weet ek gaan 'n vriendinnetjie hê en ek het besef dit is belangrik om hierdie vriendskap en verhouding te koester, want ons gaan nog lekker saam kan oud word en gesels.
Ek het ook besef:
Ons as vrouens is regtig spesiaal gebore
Ons het n dryf binne ons wat niemand kan blus nie, 'n sagtheid aan ons wat die wêreld baie vinnig kan probeer wegvat.
Ons moet regtig fokus op onsself
Nie toelaat dat ons harte hard word nie, want dit is so 'n mooi en rein eienskap wat binne elke vrou lê, iets waarmee ons gebore word.
Meisiekinders is verseker anders as seuntjies.
Daarom komplimenteer hulle mekaar so mooi.
Ons is divers en dit is goed.
(soos genoem in vorige Blog oor seuntjie mamma: https://schink.co.za/2019/10/22/om-n-seuntjie-mamma-te-wees/ )
Koester en bou verhoudings van kleintyd af.
Verhouding bou met mens se kinders is iets wat op 'n baie klein ouderdom begin, daai storie lees sonder onderbreukings of sit en luister sonder n selfoon wat jou aandag aftrek.
Foute maak en bang wees is okay
Dit is belangriker om bewus te raak van die foute wat jy maak en om dit reg te stel, eerder as wat dit is om heeltyd bang te wees om te foute maak. Om hulp en raad te vra is totaal normaal en maak my nie swak of sleg nie.
Dogtertjies, al is hulle hoe rof of berdrywig, bly 'n dogtertjie wat binne in sag en volmaak is, en ons moet dit koester en met respek hanteer.
Storybooks by Schink
Category: Mamma PraatBy Schinkman October 29, 2019
PreviousPrevious post:Om 'n seuntjie mamma te wees…NextNext post:Aaah! Verwelkom 'n tweede kind in die huis!